google/wiki40b huggingface dataset:
विखण्डन

वह प्रक्रिया जिसमे एक भारी नाभिक दो लगभग बराबर नाभिकों में टूट जाता हैं विखण्डन (fission) कहलाती हैं। इसी अभिक्रिया के आधार पर बहुत से परमाणु रिएक्टर या परमाणु भट्ठियाँ बनायी गयीं हैं जो विद्युत उर्जा का उत्पादन करतीं हैं।
१३९८ ईसा पूर्व

१३९८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३९८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बोरोन नाइट्राइड

बोरोन नाइट्राइड एक अकार्बनिक यौगिक है।
श्रीलंका की 15वीं विधानसभा

श्रीलंका की 15वीं विधानसभा, 17 अगस्त 2015 को श्रीलंका में हुए आम चुनाव से चुन कर आये सदस्यों की सभा है। संसद की पहली बैठक 1 सितम्बर 2015 को हुई थी। श्रीलंका के संविधान के अनुसार विधायी कार्यकाल का अधिकतम समय पहली बैठक से 5 साल तक का होता है।

चुनाव

17 अगस्त 2015 को 15वीं संसदीय चुनाव आयोजित किया गया था। सत्ताधारी यूनाइटेड नेशनल पार्टी (यूएनपी) के नेतृत्व में सुशासन के लिये संयुक्त राष्ट्र मोर्चा (यूएनएफजीजी) ने 106 सीटें जीती, जोकि 2010 के चुनाव से 46 सीटों की वृद्धि थी, हालांकि वे संसद में बहुमत सुरक्षित करने में असफल रहे। मुख्य विपक्षी यूनाइटेड पीपुल्स फ्रीडम एलायंस (यूपीएफए) ने 95 सीटें जीती, 49 सीटों की गिरावट के साथ। श्रीलंकाई तमिलों का प्रतिनिधित्व करने वाली सबसे बड़ी पार्टी, तमिल राष्ट्रीय गठबंधन (टीएनए) ने 2010 के चुनाव से दो सीटों की वृद्धि के साथ कुल 16 सीटें हासिल की। शेष आठ सीटों पर जनथा विमुक्ति परमुना (6), श्रीलंका मुस्लिम कांग्रेस (1) और एलम पीपुल्स डेमोक्रेटिक पार्टी (1) ने विजय हासिल की.

सरकार

20 अगस्त 2015 को UPFA का मुख्य घटक, श्रीलंका फ्रीडम पार्टी (एसएलएफपी) की केंद्रीय समिति, यूएनपी के साथ मिलकर दो साल के लिए एक राष्ट्रीय सरकार बनाने के लिए सहमत हुई। यूएनपी के नेता रानिल विक्रम सिंघे, ने के 21 अगस्त, 2015 को प्रधानमंत्री के रूप में शपथ ली। इसके तुरंत बाद ही एक समझौता ज्ञापन में एसएलएफपी के महासचिव डुमिन्डा डिसान्याके और यूएनपी के महासचिव कबीर हाशिम द्वारा हस्ताक्षर किए गए।

संवैधानिक संकट

26 अक्टूबर 2018 को यूपीएफए ने राष्ट्रीय सरकार से समर्थन वापस ले लिया। यूपीएफए के नेता और राष्ट्रपति मैत्रीपाल सिरीसेना, ने प्रधानमंत्री विक्रमसिंघे को बर्खास्त कर और उनकी जगह पूर्व राष्ट्रपति महिंदा राजपक्षे को प्रधानमंत्री नियुक्त कर दिया. अगले दिन सिरिसेना ने संसद को सत्रावसान कर दिया। यूएनपी ने इसे असंवैधानिक, अवैध और एक तख्तापलट मान स्वीकार करने से इनकार कर दिया, और एक संवैधानिक संकट खड़ा हो गया। अगले कुछ दिनों में सिरिसेना ने यूपीएफए, ईपीडीपी और यूएनपी के दलबदल सांसदों के साथ मिलकर नई कैबिनेट की नियुक्ति की। यूपीएफए से दलबदल कर आये सांसदो के बावजूद जरूरी समर्थन नहीं जुटा पाये और टीएनए, जोकि संसद में तीसरे स्थान पर था, ने प्रधानमंत्री राजपक्षे सिरिसेना के खिलाफ अविश्वास प्रस्ताव लाने की घोषणा कर दी, सिरिसेना ने 9 जुलाई 2018 संसद भंग कर दी और 5 जनवरी 2019 को नए सिरे से चुनाव कराने के लिये कहा । यूएनपी, टीएनए, जेवीपी और कई दूसरों दलों ने फैसले को उच्चतम न्यायालय में चुनौती दी, जिसने 13 नवंबर 2018 को फैसला जारी कर संसद विघटन को 7 दिसंबर 2018 तक के लिये स्थगित कर दिया।
जलालाबाद प्रांत (किर्गिज़स्तान)

विवरण

जलालाबाद प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २७ जनवरी १९५० को इसका ओश प्रांत में विलय कर दिया गया। १४ दिसम्बर १९९० को इसका फिर से गठन हुआ। इस प्रांत का दक्षिणी भाग फ़रग़ना वादी के उपजाऊ मैदान में आता है लेकिन बाक़ी क्षेत्र पहाड़ी है। प्रान्त में पर्वतीय झीलें, झरने, चश्मे और अख़रोट के वन विस्तृत हैं। जलालाबाद शहर से ४० किमी उत्तर में अर्सलानबोब (Arslanbob) नामक अख़रोट का जंगल दुनिया का सबसे बड़ा प्राकृतिक अख़रोट का वन है। इस प्रांत में तोकतोगुल (Toktogul) नामक जल-विद्युत् परियोजना भी है जिस से बनी बिजली देश के अन्य भागों में इस्तेमाल होने के साथ-साथ पड़ोसी देशों को निर्यात भी की जाती है।
सन् २००९ की जनगणना में प्रांत के ७१.८% लोग किरगिज़ समुदाय के थे। यहाँ उज़बेक लोगों का एक बड़ा समुदाय भी रहता है और वे प्रांतीय आबादी के २४.८% हैं। इसके अलावा यहाँ रूसी, तुर्की, ताजिक, तातार, उईग़ुर, कुर्द, अज़रबेजानी, यूक्रेनी और काज़ाख़ भी रहते हैं।
कमलेश कुमारी

कमलेश कुमारी केंद्रीय रिजर्व पुलिस बल (सी.आर.पी.एफ़) की कांस्टेबल थीं, जो 13 दिसम्बर 2001 को संसद पर हुए आतंकी हमले में शहीद हो गईं। उन्हें मरणोपरांत भारत सरकार द्वारा 2001 में वीरता पुरस्कार अशोक चक्र दिया गया। इस सम्मान का वहीं महत्‍व है जो युद्ध काल में परमवीर चक्र का है। वे अशोक चक्र से सम्मानित होने वाली पहली भारतीय महिला कांस्टेबल बनी।
कांस्टेबल कमलेश कुमारी 1994 में सेना में शामिल हुई और रैपिड एक्शन फोर्स में (आरएएफ) इलाहाबाद में तैनात हुई। उन्हें 12 जुलाई 2001 को 88 महिला बटालियन में तैनात किया गया था। वे जब संसद सत्र में तैनाती के दौरान ब्रावो कंपनी का हिस्सा बनी। 13 दिसम्बर 2001 को सुबह के लगभग 11:50 बजे भारतीय संसद पर हुये आतंकवादी घटना के दौरान वे संसद भवन के भवन के गेट नंबर 11 हेतु बनाए गए आयरन गेट नंबर 1 पर तैनात थी, जहां अवैध रूप से घुसती हुई एम्वेस्डर कार संख्या डीएल -3 सी जे 1527 उन्हें विजय चौक फाटक की ओर जाती हुई दिखाई दी। कमलेश को शक हुआ और वह गेट बंद करने के लिए विजय चौक फाटक की ओर भागी। इसी बीच वह आतंकवादियों की गोलियों का शिकार हो गई। उनके पेट में आतंकवादियों की ग्यारह गोलियां लगी और वह वहीं शहीद हो गयी।
टन

यह वजन नापने का एक मात्रक है।
खीचड़

खीचड़ (अथवा खींचड़) एक जाट जाति की गौत्र है जो भारतीय प्रान्त राजस्थान के झुन्झुनू, चुरू, नागपुर, गंगानगर, हनुमानगढ़ और सीकर जिलों में पाई जाती है। वीरभान खीचड़ ने राजस्थान के सीकर नगर की स्थापना की। उन्होंने हरियाणा के सिरसा और फतेहाबाद जिलों की भी स्थापना की। खीचड़ों की उत्पति जोइया से मानी जाती है। सम्भवतः वो चौहानों की खीची गौत्र के समान हैं।

इतिहास

गोत्र सिद्धान्त के उद्भव के बारे में यह माना जाता है कि हरियाणा के राजा जिनके तीन पुत्र थे। एक खीचड़ था दूसरे का नाम महला एवं तीसरे का नाम कुलहरी था। ये तीनों पुत्र राजस्थान में आ गये। मान्यताओं के अनुसार महला झुन्झुनू के गाँव भलरिया में रहने लगे। वहाँ से वो राजस्थान के अन्य भागों में बसते गये। इसी प्रभाव के अनुसार महला और खीचड़ों को भाई माना जाता है और आपस में वैवाहिक सम्बंध स्थापित नहीं करते।
कालाढूंगी तहसील

जनसांख्यिकी

तहसील के अधिकार क्षेत्र में कुल १२३ गाँव आते हैं, और २०११ की जनगणना के अनुसार इसकी जनसंख्या ६०,०७० है।
रासायनिक प्रक्रम

वैज्ञानिक दृष्टि से एक या अधिक रसायनों या रासायनिक यौगिकों को बदलने की विधि या साधन को रासायनिक प्रक्रम (chemical process) कहते हैं।  ऐसा रासायनिक प्रक्रम स्वयं सम्पन्न हो सकता है या किसी बाह्य बल के द्वारा। इसमें कोई रासायनिक अभिक्रिया होती है।
आषाढ कृष्ण दशमी

आषाढ कृष्ण दशमी भारतीय पंचांग  के अनुसार चतुर्थ माह की पच्चीसवी तिथि है, वर्षान्त में अभी २४५ तिथियाँ अवशिष्ट हैं।
सॉफ्टवेयर एकस्व

किसी सॉफ्टवेयर के किसी भाग (जैसे कम्प्यूटर प्रोग्राम, लाइब्रेरी, यूजर इन्टरफेस, या कलनविधि) का एकस्व सॉफ्टवेयर एकस्व (सॉफ्टवेयर पेटेन्ट) कहलाता है।
सीमाब अकबराबादी

संक्षिप्त परिचय

सीमाब अकबराबादी उर्दू के मशहूर लेखक और कवि थे। आप का नाम आशिक़ हुसैन सिद्दीकी था। आप का जन्म ५ जून १८८२ को आगरा, उत्तर प्रदेश, में हुआ था। आप के पिता, मुहमद हुसैन, भी कवि थे और अत्तार अकबराबादी के शिष्य थे। सीमाब ने फ़ारसी और अरबी भाषाएँ सीखीं और १८९२ में उर्दू में ग़ज़ल कहना आरम्भ कर दी थीं। १८९८ में आप मिर्ज़ा खाँ दाग़ देहलवी के शिष्य बन गए थे। १९२३ में रेलवेज़ की नौकरी त्याग कर " क़स्र उल अदब " की नींव रखी और आगरा में रहने लगे जहाँ से उन्हों ने पहले " पैमाना " नाम से पत्रिका प्रकाशित की और बाद में " तेज " १९२९ से और १९३२ से " शायर " नाम की पत्रिकाओं का प्रकाशन शुरू किया था।
सीमाब की प्रकाशित ७० कृतियों में २२ काव्य संग्रह हैं। उनकी कविताओं का प्रथम संग्रह " नैस्तां " के नाम से १९२३ में आगरा से प्रकाशित हुआ था। उर्दू साहित्य में आप का एक बड़ा योगदान रहा है और आप का ज़िक्र जोश मलीहाबादी और फ़िराक गोरखपुरी के साथ किया जाता है। सीमाब को उस्ताद का दर्जा हासिल था। उनके ३७० शागिर्द हुए जिन में राज़ चांदपुरी, साग़र निजामी, ज़िया फ़तेहाबादी, बिस्मिल सईदी, शिफ़ा गवालियरी और तुरफ़ा भंडारवी शामिल थे। कुरान मजीद का अरबी से उर्दू काव्य शैली में किये अनुवाद के प्रकाशन का प्रयास सीमाब को १९४९ में पाकिस्तान ले गया और वहीँ के कराची शहर में रहते हुए ३१ जनवरी १९५१ को उनका देहांत हुआ।
सीमाब अकबराबादी की कही अनेक ग़ज़लें कुंदन लाल सैगल ने गायी हैं।
पश्वस्वर

जिन स्वरों के उच्चारण में जीभ का पश्च भाग मदद करता है, उन्हें पश्च स्वर कहते है।
तेजपाल सिंह धामा

लेखन

अब तक उनके 35 ऐतिहासिक उपन्यास, 5 काव्य संग्रह, 1 महाकाव्य और विविध विषयों की कुछ अन्य पुस्तकें छप चुकी चुकी हैं। उनकी प्रथम काव्य रचना आँधी और तूफान बच्चों के साथ-साथ बड़ों में भी अत्यन्त लोकप्रिय हुई। तत्पश्चात् उन्होंने एक उपन्यास शान्ति मठ लिखा, जो एक सम्पादक को इतना पसन्द आया कि उन्होंने अपने साप्ताहिक पत्र में उसे श्रृंखलाबद्ध प्रकाशित किया।गायत्री कमलेश्वर के अनुरोध पर प्रख्यात लेखक कमलेश्वर की अंतिम एवं अधूरी पुस्तक इन्होंने ही पूरी की,जो हिन्द पाकेट बुक्ससे 'अंतिम सफर' के नाम से प्रकाशित हुई और बेस्ट सैलर रही। इन्होंने राजस्थान की दस प्रमुख रानियों पर खोजपरक उपन्यासों की एक श्रृंखला भी लिखी है, जिसमें रानी पद्मिनी परअग्नि की लपटें,रानी कर्मदेवी पर अजेय अग्नि, रानी चंपा पर ठंडी अग्नि इत्यादि हैं। इनकी ये पुस्तकें देशभर खासकर राजस्थान में काफी चर्चित रही हैं। इतिहास पर आधारित कई उपन्यासभी अनेक प्रकाशनों से प्रकाशित हुए हैं। 'हमारी विरासत' के अतिरिक्त पृथ्वीराज चौहान एक पराजित विजेता इनका सर्वाधिक बिकने वाला उपन्यास है। जायसी के पदमावत के अलावाइनके उपन्यास अग्नि की लपटो के आधारपरही भंसाली ने अपनी विवादित फिल्म पदमावत् का निर्माण किया है।
इन्होंने आरोप लगाया था कि संजय लीला भंसाली ने पद्मावत फिल्म के लिए उनके उपन्यास के लिए कापीराइट लिए हैं, लेकिन अब वे कहानी को काल्पनिक बता रहे हैं,जब​कि पद्मिनी इतिहास का हिस्सा हैं। लेकिन फिल्म जब रिलीज हुई थी, तो तब उसमें इनका नाम पर्दे पर दियागया है।इन्होंने पाकिस्तानी अभिनेत्री वीना मलिक के लिए भी फिल्म का लेखन किया है और जब वे गायब हो गई तो इन्होंने ही खुलासा किया था कि वे गायब नहीं हुई हैं, यह गलत खबर है। दयानंद सरस्वती पर आधारित टीवी सीरियल की वन लाइन स्टोरी, एवं कुछ एपिसोड इन्होंने लिखे थे।इन्होंने कई नाटकों का लेखन भी किया, जो देशभर में विभिन्न जगह मंचन किए गए। इनके लिखे एक नाटक ने तो परमार्थ निकेतन में दर्शकों की आंखों में ​आंसूला दिए थे।इससे पहले श्रीराम सेंटर, दिल्ली में भी इस नाटक का मंचन इन्होंने किया, जिसे इंसानियत का संदेशवाहक बताया गया।इन्होंने उर्दू लेखिका फरहाना ताजकी आत्मकथा पर आधारित भी एक बहुचर्चित नाटकलिखा, जिसका देश के विभिन्न शहरों हैदराबाद, तेलंगाना, गुड़गांव, हरियाणा,ऋषिकेश, उत्तराखंड,श्रीराम सेंटर मंडी हाउस, दिल्ली आदि जगहों पर मंचन हो चुका है।
डोमिनीक लापिएर एवं लैरी कॉलिन्स समेत इन्होंने कई चर्चित विदेशी लेखकों की इतिहास से संबद्ध पुस्तकों का हिन्दी अनुवाद भी किया।

समाजोत्थान

दुर्व्यसन, अस्पृश्यता, पशु पक्षी हत्या, परावलम्बन और प्रकृति के साथ छेड़छाड़ - ये कुछ ऐसी बुराइयाँहैं जिनके कारण सम्पूर्ण समाज को आर्थिक, सामाजिक व प्राकृतिक समस्याओं का सामना करना पड़ता है। समाज में व्याप्त इन व्याधियों को जड़ से मिटाने के लिये तेजपाल सिंह ने अच्छी-खासी नौकरी छोड़ कर समाज सेवा को ही अपना मुख्य ध्येय बनाया। कृषि विज्ञान में स्नातकोत्तर उपाधि प्राप्त करने वाले धामा जाति प्रथा के नाम पर फैलाई जा रही कुरीतियों के घोर विरोधी हैं।उन्होंने स्वयं भी अन्तर्जातीय विवाह किया। इसके अतिरिक्त उन्होंने बच्चों के लिये वैदिक बाल संस्था और युवाओं के लिये युवा विकास परिषद जैसी स्वयंसेवी संस्थाओं की स्थापना की। युवा विकास परिषद् के माध्यम से उन्होंने दुर्व्यसन, पशु पक्षी संरक्षण व अस्पृश्यता मुक्ति जैसे आन्दोलन भी चलाये हैं।
ग्वांगझोउ

इतिहास

सर्वप्रथम इस का निर्माण पन्यु शहर के रूप में 214 ई.पू. में हुआ था। इसके बाद 206 ई.पू. में यह नानयु साम्राज्य की राजधानी बनी, जो की अब वर्तमान वियतनाम में पड़ता है।
हान राजवंश ने नानयु-साम्राज्य पे 111 ई.पू. में कब्जा करके इसे अपनी प्रान्तिय राजधानी बनाया, जो की अब तक है। 226 ईस्वी में पन्यु गुआन्ग प्रान्त (廣州; ग्वांगझो) की राजधानी बनी, इसके पश्चात स्थानीय निवासियों ने इसे ग्वांगझो कहना शुरु कर दिया।

भूगोल

दक्षिण चीन में स्थित होने की वजह से इसकी जलवायु नम उप-उष्णकटिबंधीय है। गर्मिया मैं तापमान व नमी काफी ज्यादा होती है तथा सर्दियाँ हल्की व सूखी होती हैं। ग्वांगझो में मानसून काफी लम्बा होता है।

अर्थव्यवस्था

ग्वांगझो पर्ल नदी डेल्टा का सबसे बड़ा औद्योगिक केन्द्र है। इसका चीन की अर्थव्यवस्था में बहुत बड़ा योगदान है।

संस्कृति

पीपुल्स डेली अखबार के अनुसार, केनटोनीज ग्वांगझो शहर की लगभग आधी आबादी की प्रथम भाषा है, व शेष मन्दारिन भाषा का इस्तेमाल करते हैं। बहुत सारे लोग हक्का भाषा का भी प्रयोग करते हैं।

खेल

ग्वांगझोउ शहर 16वें एशियाई खेलों का सफल आयोजन कर चुका हैं।
अहमद पटेल

निजी जीवन

अहमद पटेल की शादी 1976 में मेमूना अहमद से हुई। इन दोनों के दो संतानों में एक बेटा और एक बेटी है। ये मीडिया के सामने बहुत ही कम बार ही आते हैं। इन्हें गांधी-नेहरू परिवार के काफी करीब का माना जाता है।

राजनीतिक जीवन

पटेल ने अपनी राजनीतिक सफर की शुरुआत नगरपालिका के चुनाव से की थी, जिसके बाद आगे पंचायत के सभापति भी बन गए। बाद में इन्होंने कांग्रेस पार्टी में प्रवेश किया और उसके बाद राज्य कांग्रेस के अध्यक्ष बन गए। इन्दिरा गांधी के आपातकाल के बाद 1977 में आम चुनाव हुए थे, जिसमें इन्दिरा गांधी की हार हुई थी। इसी चुनाव में इनकी जीत हुई और पहली बार पहली बार लोकसभा में आए थे।
१८३६ ईसा पूर्व

१८३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रानी चेन्नम्मा

जीवनी

कर्नाटक में बेलगाम के पास एक गांव ककती में १७७८ को पैदा हुई चेन्नम्मा के जीवन में प्रकृति ने कई बार क्रूर मजाक किया। पहले पति का निधन हो गया। कुछ साल बाद एकलौते पुत्र का भी निधन हो गया और वह अपनी मां को अंग्रेजों से लड़ने के लिए अकेला छोड़ गया।
बचपन से ही घुड़सवारी, तलवारवाजी, तीरंदाजी में विशेष रुचि रखने वाली रानी चेन्नम्मा की शादी बेलगाम में कित्तूर राजघराने में हुई। राजा मल्लासरता की रानी चेनम्मा ने पुत्र की मौत के बाद शिवलिंगप्पा को अपना उत्ताराधिकारी बनाया। अंग्रेजों ने रानी के इस कदम को स्वीकार नहीं किया और शिवलिंगप्पा को पद से हटाने का का आदेश दिया। यहीं से उनका अंग्रेजों से टकराव शुरू हुआ और उन्होंने अंग्रेजों का आदेश स्वीकार करने से इनकार कर दिया।
अंग्रेजों की नीति 'डाक्ट्रिन ऑफ लैप्स' के तहत दत्तक पुत्रों को राज करने का अधिकार नहीं था। ऐसी स्थिति आने पर अंग्रेज उस राज्य को अपने साम्राज्य में मिला लेते थे। कुमार के अनुसार रानी चेन्नम्मा और अंग्रेजों के बीच हुए युद्ध में इस नीति की अहम भूमिका थी। १८५७ के आंदोलन में भी इस नीति की प्रमुख भूमिका थी और अंग्रेजों की इस नीति सहित विभिन्न नीतियों का विरोध करते हुए कई रजवाड़ों ने स्वतंत्रता संग्राम में भाग लिया था।
डाक्ट्रिन ऑफ लैप्स के अलावा रानी चेन्नम्मा का अंग्रेजों की कर नीति को लेकर भी विरोध था और उन्होंने उसे मुखर आवाज दी। रानी चेन्नम्मा पहली महिलाओं में से थीं जिन्होंने अनावश्यक हस्तक्षेप और कर संग्रह प्रणाली को लेकर अंग्रेजों का विरोध किया।
अंग्रेजों के खिलाफ युद्ध में रानी चेन्नम्मा ने अपूर्व शौर्य का प्रदर्शन किया, लेकिन वह लंबे समय तक अंग्रेजी सेना का मुकाबला नहीं कर सकी। उन्हें कैद कर बेलहोंगल किले में रखा गया जहां उनकी २१ फरवरी १८२९ को उनकी मौत हो गई। पुणे-बेंगलूरु राष्ट्रीय राजमार्ग पर बेलगाम के पास कित्तूर का राजमहल तथा अन्य इमारतें गौरवशाली अतीत की याद दिलाने के लिए मौजूद हैं।
स्विस सूत्र

स्विस सूत्र या स्विस फॉर्मूला, अन्तर्राष्ट्रीय व्यापार में प्रशुल्क दरों (टैरिफ रेट्स) को कम करने व समतुल्य बनाने के लिए बनाया गया एक गणितीय सूत्र है। अनेक देश विश्व व्यापार संगठन के व्यापार सौदों में इसके प्रयोग किये जाने पर जोर दे रहे हैं। यह सूत्र सर्वप्रथम स्विस प्रतिनिधिमंडल द्वारा विश्व व्यापार संगठन के दोहा विकास दौर में प्रस्तुत किया गया था। टोक्यो दौर में ऐसा ही मिलती जुलती विधि का प्रयोग किया गया था।
इसका उद्देश्य एक ऐसी क्रियाविधि रखना है जिससे कि अधिकतम प्रशुल्क दर पर सहमति बन सके, साथ ही पहले से कम प्रशुल्क लेने वाले देश भी और अधिक कटौती पर मान जायें।
कोहवारा

कोहवारा नेपालके मेची अंचलके झापा जिला का एक गाँव विकास समिति है।
कालवा

कालवा राजस्थान के नागोर जिले का एक प्राचीन एवं ऐतिहासिक स्थल है। यह गांव कालू जी डूङी  के नाम पर बसाया गया था। कालू जी के पूत्र का विवाह रूपमती कवर से हूआ था पूत्र का नाम महेन्दर था !!
नीतिशास्त्र (तेलुगु)

नीतिसार या नीतिशास्त्र तेलुगु कवि बद्देना द्वारा रचित ग्रन्थ है जिसमें नीति-सम्बन्धी कथनों का संग्रह है। बद्देना (१२२० - १२८०?) ने 'सुमतिशतकम' और 'नीतिशास्त्र' की रचना की।
बद्देना के बारे में अधिक जानकारी का अभाव है। ऐसा माना जाता है कि वे एक चोल राजकुमार थे जिनको 'भद्र भूपाल' नाम से जाना जाता था।
इन्द्रजीत सिंह

व्यक्तिगत जीवन

इन्द्रजीत मुख्य रूप से पंजाब के शहीद भगत सिंह नगर के रहने वाले है।
देवनागरी लिप्यन्तरण

देवनागरी से रोमन लिपि में लिप्यन्तरण की अनेक विधियाँ हैं। हन्टेरियन लिप्यन्तरण विधि भारत की राष्ट्रीय रोमन लिप्यन्तरण विधि मानी जाती है।

हन्टेरियन विधि

हन्टेरियन लिप्यन्तरण विधि का विकास उन्नीसवी शताब्दी में भारत के भूतपूर्व सर्वेयर-जनरल, विलियम विल्सन हंटर, ने किया था। यह विधि भारत की राष्ट्रिय रोमन लिप्यन्तरण विधि मानी जाती है और इसे भारत सरकार द्वारा मान्यता प्राप्त है। भारत के अधिकतर व्यक्तियों, स्थानों, घटनायों, ग्रंथों एवं पुस्तकों के प्रचलित रोमन-लिपि नाम इसी हन्टेरियन विधि पर आधारित हैं।

लिप्यन्तरण की तुलनात्मक सारणी

नीचे देवनागरी लिप्यन्तरण में प्रयुक्त प्रमुख विधियों की तुलनात्मक सारणी दी गयी है।
कुंवर सुरेश सिंह

कुंवर सुरेश सिंह अवध की एक एक जाने माने कालाकांकर राजघराने से ताल्लुक रखते थे। कालाकांकर नरेश राजा अवधेश सिंह के छोटे भाई थे। वे एक साहित्य और कला प्रेमी भी थ। वे सुमित्रानंदन पंत और हरिवंश राय बच्चन जैसे बड़े कवियों के निकटस्थ रहे। इन्ही के आग्रह पर कवि सुमित्रानंदन पंत जी कालाकांकर आकर बस गए थे, जिसकी निशानी 'नक्षत्र' (सुमित्रानंदन पन्त की कुटी) आज भी कालाकांकर में मौजूद हैं। कुंवर सुरेश जी "पन्त जी और कालाकांकर" एवं "यादों के झरोखे" नामक पुस्तके भी लिखी हैं।
सन्‌ १९३८ ई. में कविवर सुमित्रानंदन पंत ने कुंवर सुरेश सिंह के आर्थिक सहयोग से नए सामाजिक-राजनीतिक, आर्थिक स्पंदनों से युक्त 'रूपाभ' नामक पत्र के संपादन करने का निर्णय लिया था।
कुंवर सुरेश सिंह भारत के स्वतन्त्रता संग्राम के आन्दोलन भी भी अधिक सक्रीय थे। वे राष्ट्रपिता महात्मा गाँधी के करीबियों में से एक थे। बल्कि बापू ने सुरेश जी को आन्दोलनों में मार्गदर्शन हेतु कई पत्र भी लिखे।
उत्तराखंड स्थित "सुमित्रानंदन पंत साहित्यिक वीथिका" नामक संग्रहालय में कालाकांकर के कुंवर सुरेश सिंह और हरिवंश राय बच्चन से किये गये उनके पत्र व्यवहार की प्रतिलिपियां यहां मौजूद हैं।
भारतीय महिला हॉकी टीम

भारतीय महिला राष्ट्रीय हॉकी टीम महिला हॉकी के खेल में भारत का प्रतिनिधित्व करने वाला दल है।
https://commons.wikimedia.org/wiki/File:%E0%A4%B9%E0%A5%8B%E0%A4%95%E0%A5%80.jpg

एशियाई हॉकी चैंपियंस ट्रॉफी, नवम्बर 2013

भारत की महिला हॉकी टीम ने जापान के काकामिगाहारा में एशियाई चैंपियंस ट्रॉफी में रजत पदक जीता। फाइनल में भारतीय टीम जापान से 0-1 से हार गई। भारतीय टीम ने इस टूर्नामेंट में शानदार प्रदर्शन करते हुए अपने से ऊंची वरीयता प्राप्त चीन को 4-2 और मलेशिया को 5-1 से हराया था। जापान के खिलाफ उसे लीग मैच में भी 1-2 से हार का सामना करना पड़ा था। भारत की गोलकीपर रजनी इतिमारपू को टूर्नामेंट में सर्वश्रेष्ठ गोलकीपर का पुरस्कार मिला। भारत को इसके अलावा फेयर प्ले ट्रॉफी भी मिली।
चार टीमों की इस प्रतियोगिता में जापान को स्वर्ण पदक, जबकि मलेशिया को कांस्य पदक मिला।
एनिमल फेस-ऑफ

डीवीडी

एनिमल फेस-ऑफ प्रत्येक प्रकरण के अपने डीवीडी हैं।
देवरानी दाई मंदिर तुरसी मध्य प्रदेश

तुरसी गांव में उपस्थित देवरानी दाई मंदिर कार्तिक पूर्णिमा से यहाँ पर देवरानी मंदिर में मेले की शुरुआत हो जाती हैं। घटामाली नदी के प्राकृतिक सौंदर्य के बीच यह आस्था का मेला है। देवरानी दाई का मंदिर भक्तों से और नदी तट सैलानियों से भरना शुरू हो जाता है। देवरानी दाई का मंदिर घटामाली नदी के तट पर स्थित है। यहां गिरने वाला विशाल झरना इस स्थल को प्राकृतिक दृष्टि से आकर्षक बनाता है। वहीं इस ठेठ देहाती मेले का भदेसपन इसे अन्य मेलों से अलग बनाता है। देवरानी मंदिर के समीप घटामाली नदी एक कुंड में गिरती है। इस कुंड को लेकर कई किवदंतिया प्रसिद्ध हैं। कहते हैं कि इस कुंड में एक महिला गिर गई थी। इसी दौरान गाय की पूंछ पकड़कर उसी परिवार की महिला वहां गई। यहां सोने की नथ पहने एक मछली दिखाई दी थी। देवरानी और भाभी से संबंधित इस कथा के चलते इस कुंड का नाम देवरानी कुंड और समीप के मंदिर की देवी का नाम देवरानी दाई पडा। घने जंगल में स्थित मंदिर की इस देवी के प्रति लोगों की अगाध श्रद्धा है। लोगों की इस मंदिर के प्रति श्रद्धा के भी कई कारण है। इनमें से एक है खोए पशु तलाशने की देवी की चमत्कारिक क्षमता। ग्रामीण मानते हैं कि जब कभी इस जंगल में पशु खो जाए तो देवी के मंदिर के समीप पेड़ पर पशुओं को बांधने की रस्सी (गिरमा) बांधकर पशुओं को तलाशने निकलों। चंद पलों में ही गुम हुए पशु मिल जाते हैं। इसी का परिणाम है कि इस पेड़ पर बड़ी मात्रा में गिरमे बंधे हैं।
ग्रामीण क्षेत्र के लोगों के लिए देवरानी का मेला तफरीह के साथ भक्ति का मौका लेकर आता है। इसलिए पूरा परिवार यहां पहुंचता है। परिवार के लोग मंदिर में जब तक पूजा करते हैं। इधर नदी तट पर भोजन की तैयारियां शुरू हो जाती हैं। बड़ी संख्या में लोग नदी तट पर भोजन बनाते मिलते हैं। जो लोग घर से सामान लेकर नहीं आते उनके लिए यहां सब कुछ मिलता है।

मेले में सबसे ज्यादा बिकने वाली चीज है सिंघाड़ा और आईना है। सिंघाड़े जगह जगह उबलते दिख जाते हैं। वहीं मेले से लौटते लोगों के हाथ में आईना होता है। शहर की दुकानों से आईना खरीदकर ले जाना कठिन होता है। वाहनों से लौटने में टूटने का डर होता है। इस मेले से आइना खरीदकर ले जाना ज्यादा सहज है। सभी यहां पैदल पहुंचते है। पैदल पहुंचने से आइना सुरक्षित घर पहुंच जाता है।

इस मेले में तंबू भी लगते है। कई लोग यहां तंबू में रहकर ग्रामीण जीवन का आनंद उठाते हैं। आमतौर पर घटामाली का यह जंगल शांत रहता है। कभी कभी दिन में जंगली कौए महोका के बोलने की आवाज गूंजती रहती है। इस चुप्पी को कार्तिक पूर्णिमा तोड़ती है। इस दौरान गाय के गले में बंधी घंटी, बैलगाड़ी खींचने वाले बैलों के पैरों से बंजते घुंघरू, पहाड़ के पत्थरों को चुनौती देती मोटर बाइक की घरघराती आवाज और मेले में सामान बेचने का प्रयास करते दुकानदारों की चिल्लपों जंगल की इस शांती को बेधकर यहां जीवन का रस घोल देती है।
देवरानी दाई मंदिर गाँव तुरसी और पंचायत सेमरताल में पड़ता हैं यहां पगारा से होकर पहुंचा जा सकता है। पगारा से सेमरताल होते हुए घटामाली नदी पार कर एक किलोमीटर पैदल चल मंदिर तक पहुंचा जा सकता है। मेले के दौरान यहां पहुंचने के लिए वाहन चलते है।
राष्ट्रीय महिला आयोग

राष्ट्रीय महिला आयोग (अँग्रेजी: National Commission for Women, NCW) भारतीय संसद द्वारा 1990 में पारित अधिनियम के तहत जनवरी 1992 में गठित एक सांविधिक निकाय है।यह एक ऐसी इकाई है जो शिकायत या स्वतः संज्ञान के आधार पर महिलाओं के संवैधानिक हितों और उनके लिए कानूनी सुरक्षा उपायों को लागू कराती है। आयोग की पहली प्रमुख सुश्री जयंती पटनायक थीं। 17 सितंबर, 2014 को ममता शर्मा का कार्यकाल पूरा होने के पश्चात ललिता कुमारमंगलम को आयोग का प्रमुख बनाया गया था,मगर पिछले साल सितंबर में पद छोड़ने के बाद रेखा शर्मा को कार्यकारी अध्यक्ष के तौर पर यह संभाल रही थी,और अब रेखा शर्मा को राष्ट्रीय महिला आयोग का अध्यक्ष बनाया गया है।

गतिविधियाँ

राष्ट्रीय महिला आयोग का उद्देश्य भारत में महिलाओं के अधिकारों का प्रतिनिधित्व करने के लिए और उनके मुद्दों और चिंताओं के लिए एक आवाज प्रदान करना है। आयोग ने अपने अभियान में प्रमुखता के साथ दहेज, राजनीति, धर्म और नौकरियों में महिलाओं के लिए प्रतिनिधित्व तथा श्रम के लिए महिलाओं के शोषण को शामिल किया है, साथ ही महिलाओं के खिलाफ पुलिस दमन और गाली-गलौज को भी गंभीरता से लिया है।
बलात्कार पीड़ित महिलाओं के राहत और पुनर्वास के लिए बनने वाले कानून में राष्ट्रीय महिला आयोग की महत्वपूर्ण भूमिका रही है। अप्रवासी भारतीय पतियों के जुल्मों और धोखे की शिकार या परित्यक्त महिलाओं को कानूनी सहारा देने के लिए आयोग की भूमिका भी अत्यंत सराहनीय रही है।

कार्य एवं अधिकार

1.आयोग के कार्यों में संविधान तथा अन्‍य कानूनों के अंतर्गत महिलाओं के लिए उपबंधित सुरक्षापायों की जांच और परीक्षा करना है। साथ ही उनके प्रभावकारी कार्यांवयन के उपायों पर सरकार को सिफारिश करना और संविधान तथा महिलाओं के प्रभावित करने वाले अन्‍य कानूनों के विद्यमान प्रावधानों की समीक्षा करना है। 
2.इसके अलावा संशोधनों की सिफारिश करना तथा ऐसे कानूनों में किसी प्रकार की कमी, अपर्याप्‍तता, अथवा कमी को दूर करने के लिए उपचारात्‍मक उपाय करना है। 
3.शिकायतों पर विचार करने के साथ-साथ महिलाओं के अधिकारों के वंचन से संबंधित मामलों में अपनी ओर से ध्‍यान देना तथा उचित प्राधिकारियों के साथ मुद्दे उठाना शामिल है। 
4.भेदभाव और महिलाओं के प्रति अत्‍याचार के कारण उठने वाली विशिष्‍ट समस्‍याओं अथवा परिस्थितियों की सिफारिश करने के लिए अवरोधों की पहचान करना, महिलाओं के सामाजिक आर्थिक विकास के लिए योजना बनाने की प्रक्रिया में भागीदारी और सलाह देना तथा उसमें की गई प्रगति का मूल्‍यांकन करना इनके प्रमुख कार्य हैं।
6.साथ ही कारागार, रिमांड गृहों जहां महिलाओं को अभिरक्षा में रखा जाता है, आदि का निरीक्षण करना और जहां कहीं आवश्‍यक हो उपचारात्‍मक कार्रवाई किए जाने की मांग करना इनके अधिकारों में शामिल है। आयोग को संविधान तथा अन्‍य कानूनों के तहत महिलाओं के रक्षोपायों से संबंधित मामलों की जांच करने के‍ लिए सिविल न्‍यायालय की शक्तियां प्रदान की गई हैं।

बाहरी कड़ियाँ

राष्ट्रीय महिला आयोग की आधिकारिक वैबसाईट
विश्व रेडक्रास दिवस

विश्व रेडक्रास दिवस प्रतिवर्ष 8 मई को मनाया जाता है। यह दिवस रेडक्रॉस के संस्थापक और शान्ति के लिए पहले नोबल पुरस्कार विजेता जीन हेनरी ड्यूनैंट के जन्म दिन के उपलक्ष्य में मनाया जाता है।
अफ़्गानिस्तान क्रिकेट बोर्ड

अफगानिस्तान क्रिकेट बोर्ड जिसे पूर्व में अफगानिस्तान क्रिकेट फेडरेशन के नाम से जाना जाता है। यह आधिकारिक रूप से सरकारी विभाग है वर्तमान में इसका मुख्यालय काबुल अफ़ग़ानिस्तान में है।